ROMÂNIA
JUDEŢUL PRAHOVA
ORAŞ BOLDEŞTI – SCĂENI
CONSILIUL LOCAL



HOTĂRÂRE 
- privind preluarea în administrarea Consiliului Local Boldești-Scăeni a unui imobil


Având în vedere:
- referatul de aprobare, înregistrat sub nr. 3349/22.02.2022 prin care primarul oraşului Boldeşti – Scăeni propune preluarea din administrarea Liceului Tehnologic „Teodor Diamant” a unui imobil; 
- raportul de specialitate din partea compartimentului de resort, înregistrat sub nr. 3350/22.02.2022;
- Hotărârea Consiliului Local nr. 72/28.05.2013 privind darea în administrare către Liceul Tehnologic „Teodor Diamant” a unui imobil;
- contractul de dare în adminsitrare, înregistrat sub nr. 1945/ 28.02.2013 şi actul adiţional nr. 5595/7.06.2013 la contract;
- adresa nr. 158/ 17.02.2022 din partea Liceului Tehnologic „Teodor Diamant” oraşul Boldeşti-Scăeni;
- avizul secretarului general, înregistrat sub nr. 3351/22.02.2022,
	- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
În temeiul art. 129, alin. (2) lit. „c” şi al art. 139 din OUG nr. 57/2019 privind Codul administrativ, 
Consiliul Local al oraşului Boldeşti-Scăeni adoptă prezenta hotărâre:

Art.1 Se aprobă preluarea din administrarea  Liceului Tehnologic „Teodor Diamant” în administrarea Consiliului Local Boldești-Scăeni a imobilului prevăzut în anexă care face parte integrantă din prezenta hotărâre.
Art.2. Pe data adoptării prezentei hotărâri, Hotărârea Consiliului Local nr. 72/28.05.2013 privind darea în administrare către Liceul Tehnologic „Teodor Diamant” a unui imobil, îşi încetează aplicabilitatea
Art.3. Prezenta hotărâre modifică în mod corespunzător Contractul de dare în administrare nr.1945/28.02.2013, astfel cum a fost completat prin Actul adiţional nr. 5595/7.06.2013. 
Art.4. Prezenta hotărâre se comunică Serviciului patrimoniu local şi monitorizare servicii publice şi Liceului Tehnologic “Teodor Diamant” oraşul Boldeşti-Scăeni şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

                 PREŞEDINTE DE ŞEDINŢĂ,                                        
   	           MORARU ANA-MARIA                                                                               
             CONTRASEMNEAZĂ
                                                                                         SECRETAR GENERAL,
                                                                                        TUDOR FLORINA NELI

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
Nr. 3351/22.02.2022

A  V  I  Z
- asupra proiectului de hotărâre privind preluarea în administrarea Consiliului Local Boldești-Scăeni a unui imobil

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind preluarea în administrarea Consiliului Local Boldești-Scăeni a unui imobil , am constatat următoarele: 
[bookmark: do|peIII|ttV|caIII|si3|ar129|al14]Potrivit dispoziţiilor art. 129, alin. (2) lit.”c” din OUG Nr. 57/2019 privind Codul adminsitrativ, cu modificările şi completările ulterioare, consiliul local îndeplineşte atribuţii privind administrarea domeniului public şi privat al oraşului.
 Faţă de cele de mai sus şi în conformitate cu prevederile art. 243, alin. (1) lit.”b” din Codul administrativ, avizez favorabil acest proiect de hotărâre.



SECRETAR GENERAL,
TUDOR FLORINA NELI



                                                                         














Nr. 3349/22.02.2022
REFERAT, 

	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local  Proiectul de Hotărâre privind preluarea în administrarea Consiliului Local Boldești-Scăeni a unui imobil.

	În baza OUG nr. 57/2019 privind Codul administrativ, a Legii nr. 1/2011 a educaţiei naţionale, cu modificările şi completările ulterioare şi a Hotărârii Consiliului Local nr. 72/28.05.2013 privind darea în administrare către Liceul Tehnologic „Teodor Diamant” a unui imobil, vă prezint următoarele :

- prin HCL Nr. 72/28.05.2013 s-a aprobat darea în adminsitrarea liceului a imobilului situat pe strada Fagului, nr. 5B, imobil în care grădiniţa nr. 2 şi-a desfăşurat activitatea; la momentul solicitării acest imobil nu mai servea activităţii de învăţământ preşcolar;
- scopul dării în administrare a fost acela de a amenaja ateliere şcolare pentru elevii din cadrul Liceului; aceste ateliere nu au fost amenajate, iar unitatea de învăţământ notifică autorităţii publice locale, prin adresa nr.375/17.01.2022, că imobilul va fi scos din administrarea proprie; 
- la autoritatea publică a fost înregistrată o solicitare de concesionare a imobilului pentru desfăşurarea activităţii de servicii suport pentru învăţământ;
- pentru demararea procedurilor de către compartimentul din cadrul aparatului de specialitate al primarului privind concesionarea imobilului, acest imobil va reveni în administrarea directă a consiliului local.
  Faţă de cele mai sus propun:
·  preluarea din administrarea Liceului Tehnologic „Teodor Diamant” în administrarea consiliului local a  imobilului situat în strada Fagului, nr. 5B;
· încetarea aplicabilităţii HCL nr. 72/28.05.2013 privind darea în administrare către Liceul Tehnologic „Teodor Diamant” a unui imobil şi modificarea   corespunzătoare a contractului de dare în administrare nr. 5595/7.06.2013.  

În speranţa aprobării proiectului de hotărâre mai sus menţionat, vă mulţumesc anticipat !



PRIMAR,
BUCUROIU CONSTANTIN





Consiliului Local al oraşului Boldeşti-Scăeni
